AlexejDobrolubov/national_council_slovak_2010 huggingface dataset:
4. schôdza NR SR - 1.deň - B. popoludní
Dátum: 2023-11-23
Poslanec: Janas, Karol (HLAS - SD)
Druh vystúpenia: Vystúpenie s faktickou poznámkou

116. Vážený pán minister, dovoľ, aby som na teba trošku nadviazal, keď si spomínal, ako pani bývalá ministerka Kolíková sa tu usmievala pri tom, keď si hovoril o smrti pána Krivočenka, tak ja si pamätám pravdepodobne jej výrok, a keď nie jej, tak určite niekoho z tej vlády, ako arogantne sa myklo plecami a povedalo sa, že no však vo väzbe ľudia zomierajú. Ale to sme sa zbláznili?! Vo väzbe nám ľudia umierajú a my mykneme plecami, že to je normálne?! Do väzby predsa idú nevinní ľudia, nevinní ľudia, ktorých na určitý čas, čo najkratší, má polícia obmedziť, aby vyšetrila veci a aby ich potom pustila. A majú tam mať také podmienky, že nieže umierajú, ale majú tam mať podmienky porovnateľné s tým, aké zažívajú ako nevinní ľudia vo svojom bežnom živote. Že to nevyriešili vlády od roku 1989 žiadne, to je problém, ale možno je to aj čas, aby sme nastavili do budúcna naše úsilie, aby sa toto celé zmenilo. Veď predsa nemôžu nám ľudia vo väzbe umierať a my mykneme plecami, že no však a čo. A možno ďalšia vec a aby viacerí pochopili, čo tu obhajujú a pod čo sa podpísali. To je skôr cez teba, lebo musím na teba, pán minister, rozprávať na pána ministra vnútra. Zverejni, prosím ťa, koľko ľudí, ktorých čurillovci vyšetrovali za posledné roky, spáchalo sebevraždu alebo záhadne umrelo, alebo prišli závažným spôsobom o svoje zdravie. Zverejni to, prosím, aby aj ty si dal nejakú informáciu, nech vedia ľudia, pod čo sa tu podpisujú. Ak považujeme toto za normálne, ja to za normálne nepovažujem.
3. schôdza NR SR - 3. deň - A. dopoludnia
Dátum: 2023-11-16
Poslanec: Janas, Karol (HLAS - SD)
Druh vystúpenia: Vystúpenie s faktickou poznámkou

70. Vážený pán predseda, vážené pani poslankyne, poslanci, ja by som chcel oceniť príspevok pani poslankyne, naozaj bol veľmi kultivovaný a celkom dobre zhrnul problémy, ktoré v školstve máme za posledných možno tridsať rokov. Ja sám pochádzam zo školského prostredia, prešiel som si školstvom od základnej školy až po univerzitu a ako dlhoročný primátor, myslím si, že veľmi dobre poznám problémy materského a základného školstva. A myslím, že už prvé kroky súčasného ministra Druckera naznačujú, že naozaj sa chce zaoberať tým, aby sa tie problémy zlepšili. Už to prvé neformálne stretnutie priamo na ministerstve podľa mňa bolo veľmi výrazným krokom k tomu, že chce otvorene rozprávať aj s koaličnými, aj s opozičnými poslancami, a myslím, že aj prvý školský výbor bol toho úplne jasným signálom. A čo sa týka tých niektorých takých zásadnejších zmien, ktoré treba, tak minimálne to, čo ste povedali v závere svojho príspevku o tom normatívnom financovaní materských škôl a celkovej problematike materských škôl, tak ja môžem aj za väčšinu primátorov určite povedať, že budeme podporovať, pretože v momente, ak príde teda štát s požiadavkou, aby päť-, štvor-, trojročné deti boli povinne v škôlkach, čomu sa teda nebránime, ak k tomu budú financie, tak určite v tej chvíli to už prestáva byť originálna kompetencia, ale už to sa stáva prenesenou kompetenciou, takže z toho hľadiska určite zhoda by tu bola. A zároveň teda prostredníctvom vás by som aj oslovil ostatných, ale musím k vám rozprávať, aby som neporušil rokovací poriadok, naozaj oceňujem kultivovanosť vášho príspevku, pretože ak máme vecne sa baviť o problémoch, ktoré sú tu možno dvadsať-tridsať rokov, tak sa nemôže začať príspevok tým, že v prvých piatich vetách pourážate všetkých oponentov na druhej strane a potom chcete korektne diskutovať. Taký príspevok ako vy mňa veľmi potešil a s takou osobou veľmi rád budem aj komunikovať, ale nedá sa komunikovať s ľuďmi, ktorí vás najprv pourážajú a potom vyzývajú na korektnú komunikáciu. A ešte posledná vec, ak si teda spomínam, a verte, že v tom školstve naozaj pôsobím dlho z takej či onakej pozície, kedy prišlo k skokovému navýšeniu platov, tak bolo to práve v časoch, keď bola vláda Petra Pellegriniho. Ďakujem. (Potlesk.)
39. schôdza NR SR - 4.deň - A. dopoludnia
Dátum: 2025-09-12
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Chcem povedať, že v rámci rokovacieho poriadku, ho odcitujem, je zakázané vnášať. Ja som tu nič nevniesol. Pán Hazucha je tu svedok toho, aby si to prišiel skontrolovať, že je to tu vyrobené na mieste. Ja chápem, že je to pravda ktorej sa ťažko čelí. Ja tomu rozumiem. Ale presne kvôli tomu je skrátené legislatívne konanie nezákonné o tejto veci, pretože vy idete potrestať všetkých obyvateľov Slovenska okrem seba, okrem seba. A to je nemorálne. A keď sa bavíme o tom, že tie zákony sa tu robia aj s určitým cieľom a vy ich pripravujete s určitým cieľom, nemôže byť ten cieľ, že nepoškodíte seba, ale poškodíte celú krajinu. A s týmto cieľom je ten zákon urobený. A preto, keď ukážem takýto vizuál je to úplne v poriadku. Keď Robert Fico zarobí 1 400 budúci rok v čistom, poslanci o 1 200 naviac v čistom a keď pri tom živnostníci a zamestnanci idú stratiť 200 eur alebo 1 000 eur na budúci rok je to nemorálne.
39. schôdza NR SR - 4.deň - A. dopoludnia
Dátum: 2025-09-12
Poslanec: Jakab, Július (SLOVENSKO)
Druh vystúpenia: Vystúpenie v rozprave

110. Dámy a páni, stretávame sa pri návrhu na skrátené legislatívne konanie - konsolidácia, respektíve Kamenického džemovačka. Žiadne SLK nie je potrebné, pretože keby nevládla táto vláda, žiadna konsolidácia by potrebná nebola. Minister Kamenický, on tak objavuje nové tváre. On čím dlhšie je ministrom financií, tým viac tvári objaví, ktoré môže dať na obrazovku a obviniť niekoho iného zo stavu verejných financií, len sa nepozerá do svojho zrkadla. Nepozerá sa na svoju džemovačku, na svoje Fantozziho postupy, nepozerá sa na to, akým spôsobom przní ekonomiku Slovenska. Ja som tu počul ministra Kamenického, ktorý rozprával o tom, akí sú všetci neschopní, ako nerozumejú ekonomike, ako oni nedokážu narábať s financiami. Ja by som chcel pripomenúť, že toto skrátené legislatívne konanie nemá opodstatnenie, pretože minister Kamenický nedokáže narábať ani s vlastným kalendárom, pretože on hovoril, že konsolidáciu predstaví do 31. 07., nebolo, potom hovoril, že do 20. augusta, nebolo, ani do 23. augusta, ani do 25. augusta, ani do 27. augusta. Potom hovoril, že to teda chce mať na vláde 3. septembra. Nebolo. Ani to nepredstavil týždeň predtým, a dokonca sme sa dočkali až možno 5. septembra či koľkého, už ani neviem, prišiel s návrhom konsolidácie. Čiže minister, ktorý nedokáže pracovať so svojím kalendárom, proste nemá tu čo rozprávať o tom, že skrátené legislatívne konanie je potrebné a nejaká konsolidácia je potrebná. Poprosím, aby sa dostavil pán minister financií, pán predsedajúci.
39. schôdza NR SR - 4.deň - A. dopoludnia
Dátum: 2025-09-12
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

76. Mariána Kuchára, cukrára v jednej osobe, by sme mali, bohužiaľ, nemáme schopného ministra financií. A tak to potom aj vyzerá so všetkým, čo táto vláda robí a čo odkazuje ľuďom. A to môžeme sa baviť aj o tom, že knihy sú len pre bohatých, chudoba si má variť džemy alebo piecť keksy. Môžeme sa baviť o tom, že hovorili o rozvrátených financiách, ale na dvojnásobné zvýšenie ich platov bolo, že chceli lacnejšie potraviny a tie sú len drahšie. A keď ich ja porovnávam, tie potraviny, tak ja porovnávam rovnaký reťazec, rovnaké zloženie, absolútne totožné potraviny. A keď Poliaci to majú takmer o polovicu lacnejšie alebo že Slováci to nakupujú o 50 % drahšie ako Poliaci, tak to je brutálny rozdiel. A to všetci ľudia vedia. A pozrite sa na posledných 20 rokov, kam to dotiahla táto vláda. Kam sa dostali priemerné mzdy, že ten Poliak má priemernú mzdu za prvý polrok tohto roka na úrovni 2 100 eur mesačne, a pritom ten nákup kupuje lacnejšie ako Slovák. Zatiaľ čo on z priemernej mzdy si urobí 40 nákupov, Slovák zo svojej priemernej mzdy urobí 20 takých istých nákupov v tom istom reťazci, ale na Slovensku. Tak to je výsledok bačovania súčasnej vlády, rozkradnutých eurofondov, toho, že ich nedokážu čerpať, toho, že myslia len na svojich, zatiaľ čo zdaňujú ľudí, ktorí nemajú čo do úst a chudoba sa rozmohla na Slovensku najviac v histórii. Ďakujem pekne.
39. schôdza NR SR - 4.deň - A. dopoludnia
Dátum: 2025-09-12
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

72-2 Hovoríte o Poľsku, že prečo porovnávam Poľsko. To ste hovorili aj Ficovi, keď chodil po iných krajinách, porovnávať ceny potravín a benzínu s mladým Kaliňákom? Nemám ten pocit, že by ste mu to hovorili. Poľsko a dotácie v poľnohospodárstve. Miliardy eur nemáme vyčerpané z eurofondov, končia v kadejakých vilách za obrovskými múrmi pri vašich kamarátoch, ktorí k tomu prišli podvodom a ľudia sa na to pozerajú a chodia sa na to pozerať ako na safari. Tam je pravda, pani Vaľová, prečo poľnohospodárstvo na Slovensku je v takom stave. Skryté sankcie, odkryte sankcie, odkryte všetko, prosím vás, len keby sa odkrylo všetko, tak vy by ste zistili, koľko peňazí sa rozkradlo v tejto Slovenskej republike, ale poďte do toho, poďte do toho. Preto hovorím, že minister Kamenický je jeden obyčajný cynik, obyčajný cynik, ktorý pritom, ako ide ožobračiť národ už tretíkrát, im odporúča, aby si varili džemy a piekli keksy. To je dôkaz cynizmu a výsmechu národu, zatiaľ čo jemu sa plat dvíha.
39. schôdza NR SR - 4.deň - A. dopoludnia
Dátum: 2025-09-12
Poslanec: Jakab, Július (SLOVENSKO)
Druh vystúpenia: Vystúpenie v rozprave

60-2 Takže, vážení Slováci, keď Robert Fico, tak ako tie sľuby, ktoré som vymenoval v predchádzajúcom čase tejto rozpravy, keď vám sľuboval lacnejšie ceny benzínu a nafty, tak sa na vás absolútne vykašľal, sám vám ich zdražil a keď chcete tankovať lacnejšie, môžte ísť pokojne do ktorejkoľvek okolitej krajiny a nič nemusíte na Slovensku nechávať v tejto obrovskej dani, ktorú zaviedol Robert Fico. Na záver, dámy a páni, by som chcel povedať, že toto je, toto je dokument, ktorý nereflektuje dobu. Dobu reflektuje tretia konsolidácia, o ktorej sa, ku ktorej sa o chvíľu dostaneme, ktorá ožobráči národ, ale pritom neušetrila z dlhu ani jedno jediné euro. Vám všetko dražie, priemernú mzdu majú väčšiu všetci z okolitých krajín, ktorí začínali na rovnakej úrovni ako Slovensko, či Maďari, Česi alebo Poliaci zarábajú viac, a ceny majú lacnejšie, čiže si za tie platy vedia dovoliť viac. A to sú výsledky, nech sa páči, tu vlády, ktorá tu vládne 14 rokov z 20, odkedy sme v Európskej únii, alebo 14 rokov z 32, odkedy vznikla Slovenská republika. To je vláda, ktorá pri treťom balíku konsolidácie, kedy vám ide zobrať štátne sviatky a zdaniť vás, zvýši vám dépeháčku, zmrazí dôchodcom dôchodky, hovorí, že si máte variť džemy a piecť kekse. Nech sa páči, toto je minister, ktorý, bohužiaľ, kašle na národ, plní príkazy a ožobračuje obyčajných ľudí namiesto toho, aby siahol na plat papalášom. Ďakujem pekne.
39. schôdza NR SR - 2.deň - B. popoludní
Dátum: 2025-09-10
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

113. Ďakujem. Igor Matovič spomínal vo svojom vystúpení aj predsedu Najvyššieho kontrolného úradu a to, čo k tejto kauze povedal. Tak ja si to dovolím odcitovať, pretože je aj prítomný v tejto miestnosti, aby ste všetci počuli, čo zaznelo o kauze záchraniek pod gesciou HLAS-u. Citácia: „Zodpovednosť je na ministrovi. Minister nesie zodpovednosť za členov výberovej komisie, minister nesie zodpovednosť za nastavenie pravidiel a on sa nemôže tváriť ja nič, ja muzikant . Lebo on zodpovedá za tento rezort. Tu sa len ukázalo, ako v zdravotníctve naozaj pravidlá, systém, vyhodnocovanie vecí majú v rukách lobistické záujmové skupiny." Toto je citát predsedu NKÚ na margo záchrankového tendra, kde mali skončiť stovky miliónov eur na účtoch správnych ľudí, tých ktorí sa kamarátia so stranou HLAS. A dodám ešte citát: „Ak sa ktokoľvek odvolá na súd, si bude uplatňovať svoje práva, lebo nepochybil ten, kto sa hlásil do tendra, ale pochybil realizátor, ministerstvo zdravotníctva." A tento minister tu už nemá dávno čo robiť, pretože strana HLAS sa spreneverila všetkým svojim sľubom, ktoré voličom dala, a iba ukázala, že je to premaľovaný SMER. A preto ak sa nájde niekto, kto ešte niekedy bude hovoriť o tom, že možno so stranou HLAS by sa dalo v budúcnosti spolupracovať, prosím, nech si spomenie na všetkých, s ktorými životmi handlovala táto strana, aby prišla k prospechu stoviek miliónov eur, pretože spolupráca s takouto stranou je schvaľovanie takýchto zločinov. Ďakujem pekne. (Potlesk v sále.)
39. schôdza NR SR - 2.deň - B. popoludní
Dátum: 2025-09-10
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

105. Ďakujem veľmi pekne za vystúpenie v treťom čítaní. Máš pravdu, je tu aj predseda Najvyššieho kontrolného úradu, ktorý jasne pomenoval ako tender na záchranky bol v podstate len jeden obrovský kšeft. A jeden obrovský kšeft, ktorý, ktorý doteraz nebol právoplatne skončený podľa práva Slovenskej republiky a voči ktorému sa doteraz môžu aj uchádzači, ktorí boli v tomto tendri poškodení, aj odvolávať a žiadať si náhradu škody. Darmo sa minister zdravotníctva, ho tu nevidím, sa kdesi schováva, kdesi, tak darmo sa vyhovára, ako on ho zrušil a darmo sa snaží ututlať túto tému, na ktorú sme upozorňovali celé leto. A chcem len povedať, že vďaka, vďaka tomu, že sme nepoľavili, tak 2 mld. eur, ktoré majú slúžiť pacientom, neboli premrhané a nepristáli na tých správnych účtoch kamarátov a sponzorov HLAS-u. A toto sú fakty, jednoduché fakty, ktoré vidí každý a videli to aj kontrolóri NKÚ, videli to občania Slovenskej republiky, videli to dokonca vaši koaliční partneri, z ktorých niektorí z nich tu aj sedia a ktorí hovorili o vývare pri tomto biznise za stovky miliónov eur, ktoré mali skončiť v tých správnych rukách tých ľudí, ktorí nosia tú správnu bundu v kampani s názvom strany HLAS. Takže toto je nástenkový tender, jedna z najväčších káuz súčasnej vlády, o ktorej aj slepý vidí, že to bol jednoznačný podvod strany HLAS a jej nominantov. Môžete sa zaň skrývať akokoľvek, môžete chrániť ministra Šaška akokoľvek, môže sa schovávať za tou plentou koľkokoľvek, toto ho jednoducho neminie a ho to neopustí, pretože je to fakt pravda a sú to jednodu... (Prerušenie vystúpenia časomerom. Potlesk.)
35. schôdza NR SR - 14.deň - B. popoludní
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

...jeden jediný návrh za celé obdobie, ako je ministrom a to je holý fakt a keď sa pozriete na priemernú mzdu, lebo o nej som hovoril a pozriete sa na ňu ako na na paritu kúpnej sily. To znamená, že sa zoberú tie priemerné mzdy zo všetkých tých krajín, zoberú sa ich ceny výrobkov, ktoré v tých krajinách majú a porovná sa, že čo z toho daného platu, čo ten človek zarobí v tej danej krajine, si dokáže kúpiť v porovnaní s inými krajinami. Tak Slovensko je úplne posledná. Tu nás predbehlo Rumunsko, predbehlo nás Bulharsko. To, že nás predbehlo Maďarsko, Česko a Poľsko je ďaleko pred nami, tak to už ani nehovorím. Sa pozrite na to, že ľudia na Slovensku, čo zarobia, to nechávajú v obrovských množstvách práve, napríklad, aj v tých potravinách. Je to jedna z najväčších položiek, kde ľudia míňajú najväčšiu časť svojej výplaty. Bývanie a potraviny a preto ste si na tom postavili kampaň a nič ste neurobili a porušili ste všetky svoje sľuby. Takže stačí, keď vyjdete do toho istého reťazca. Pokojne choďte, vyberte si jeden reťazec, ktorý je aj v Poľsku, aj v Českej republike, v Maďarsku, aj v Rakúsku a choďte urobiť ten istý nákup tých istých potravín, pokojne v jeden deň, aby ste videli aké sú tie rozdiely, že Slováci nakupujú najdrahšie alebo porovnateľne s Rakúšanmi, ktorí majú štvornásobne alebo trojnásobne vyššie priemerné platy ako sú na Slovensku. Vy ste sľúbili lacnejšie potraviny tak to doručíte a tento návrh uznesenia hovorí, aby ste zaviazali vládu, aby to konečne doručila. Nie len sa vyhovárala na všetko možné a nemožné a vlastne ľudí len neustále klamala. Takže ďakujem veľmi pekne za pozornosť a poprosím o podporu tohto návrhu. Ďakujem veľmi pekne.
35. schôdza NR SR - 14.deň - B. popoludní
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

potravín sa pýta Robert Fico a vedľa neho stojí Takáč. Ten Takáč, ktorý tu, keď bol poslancom v opozícii a tu sedel, v tých laviciach, tak dával normálne že návrhy zákonov, ako klepne reťazcom po prstoch. A ako zaväzoval vládu, že treba s tými cenami potravín niečo robiť. A hovoril o tom, že oni keď budú pri moci, oni s tým zatočia. Peter Pellegrini, ten natáčal videá, že tým reťazcom ozaj treba klepnúť po prstoch. To normálne, to je, to, to je neľudské, aké oni majú zisky. To je neľudské, aké oni majú marže. Oni s tým zatočia, oni s tým si poradia, keď budú vo vláde. No tak teraz ten Takáč tam takto stál vedľa toho Roberta Fica, normálne jak zmoknuté kura, lebo predtým bol v posilke asi trikrát, dal z toho fotku, a potom ten Robert Fico hovorí, že oni s tým, s tými cenami potravín vlastne nemajú nič spoločné, vy nás tu neotravujte, my sme tu na žatve . Hej? Asi, asi niečo na ten štýl. Takže to sa stalo za sedem mesiacov, odkedy sme predložili túto správu a toto uznesenie na prerokovanie parlamentu, kde sme chceli, aby parlament Slovenskej republiky, aby Národná rada Slovenskej republiky zaviazala vládu, aby konečne už prišla s riešením vysokých cien a neúnosne vysokých cien potravín na Slovensku. Že sa tomu vyhýbali, že nič neurobili, že presne tieto isté štatistiky o tom, aká je brutálna dražoba, ktoré v tomto materiáli môžete nájsť, presne tie isté štatistiky, že sme najhorší z celej Európy a máme najväčšiu dražobu z celej Európy, presne tie isté štatistiky stále platia a že premiér Fico je taký geroj, že sa s Takáčom schovávajú po ministerstve a vyhovárajú sa, že oni s tým nič nemajú a tie ich sľuby neplatia. Takto sme sa dobačovali za sedem rokov, sedem mesiacov, odkedy táto správa je predložená v parlamente, a preto znova vyzývam všetkých kolegov, opozičných aj koaličných, aby sme zaviazali vládu, aby sme zaviazali vládu, lebo ja viem, že množstvu koaličným poslancom je to možno trápne, až tak, že ani sem neprídu, jeden tu sedí, že ani neprídu, sa schovávajú kdesi po bufetoch, že im je to trápne, že niečo ľuďom sľubovali a nič sa z toho nesplnilo, iba obrovská dražoba s tými ich konsolidáciami a ožobračovaním prišla na ľudí a všetko dražie, nie lacnie, tak vyzývam, aby zahlasovali. Nemusíte to riešiť vy, poslanci, toto uznesenie hovorí, že vláda, ktorá je podriadená Národnej rade Slovenskej republiky, má konečne priniesť riešenia, ktoré sľubovala, pretože za vyše jeden a pol roka tu máme len kadejaké zástupné témy a dymové clony a všetko možné sa rieši, ale ich sľuby, tak na tie sa zvysoka vykašľali. Ešte raz. My sme svedomie, ktoré bude klopať na súčasnú vládu, keď sľubovali lacnejšie potraviny. Chceme vidieť výsledky a budeme im to omieľať a budeme im to opakovať dovtedy, kým sa nepostavia pred národ a nepovedia, aké majú teda návrhy riešení, keď mali plné ústa pred tým, ako boli v opozícii a teraz, keď sú vo vláde, skutek-utek a iba sa vyhovárajú. Ďakujem veľmi pekne.
19. schôdza NR SR - 11.deň - A. dopoludnia
Dátum: 2024-09-27
Poslanec: Jaurová, Zora (PS)
Druh vystúpenia: Vystúpenie s faktickou poznámkou

68. Ja vlastne chcem len reagovať na túto veľmi bizarnú diskusiu, ktorá sa tu rozpútala k tomuto zákonu. Pán predsedajúci, nehnevajte sa, ale toto selektívne uplatňovanie rokovacieho poriadku, ktoré tu predvádzate, celý ten čas vedľa pani poslankyne Plavákovej sedí pani poslankyňa Kleinert s takými istými nálepkami, ktorej pán Danko na začiatku povedal, že ale ju neupozorňuje, tak to vás upozorňujem na to, že to je veľmi selektívny prístup. Včera tu bol pán poslanec Hlina, ktorý mal ako celý, samozrejme, už to urobil presne kvôli tejto debate, mal tu celý notebook polepený nálepkami. Čiže ja by som vás naozaj poprosila, aby ste uplatňovali túto vašu interpretáciu rokovacieho poriadku na všetkých poslancov rovnako, pretože inak porušujete ústavu. Ďakujem.
19. schôdza NR SR - 6.deň - A. dopoludnia
Dátum: 2024-09-19
Poslanec: Jaurová, Zora (PS)
Druh vystúpenia: Vystúpenie s faktickou poznámkou

100. Ďakujem, pán predsedajúci. Ja iba na tuto kolegyňu, že my sme teda ešte neboli pri moci. Keď raz budeme pri moci, tak my to budeme lepšie dizajnovať, dobre? Ale pánovi ministrovi som chcela iba povedať, že ja by som vám radila sa troška lepšie pozrieť na to, čo sa deje napríklad vo Fonde na podporu umenia po tej skvelej novele, ktorá bola tiež v tomto duchu, ako tam proste nevie zasadnúť správna rada, ako tam ministerka niekoho vymenuje, a potom – keď chodí na tie zasadania – tak ho za to odvolá. A ja by som akože si naozaj nedovolila vás porovnávať s ministerkou kultúry, lebo to si naozaj nezaslúžite, a predpokladám, že ani vaše ministerstvo neriadi nejaký zvláštny pán, ktorý nedával pozor na fyzike a na geometrii, ale ja vás chcem, len naozaj varovať, že takýto typ legislatívy, ktorý nerešpektuje vôbec žiadne princípy verejných politík a nejakej inštitucionálnej logiky, nikdy proste nevytvorí kvalitné a dobre fungujúce a pre Slovensko prospešné verejné inštitúcie. Možno sa vám tým podarí krátkodobo rozdeliť peniaze nejakým ľuďom, ktorým ich chcete rozdeliť, ale, ale tá história si vás za to nezapamätá a tie kvalitné inštitúcie nevzniknú. Takže ja som presvedčená, že Slovensko si zaslúži tie zmysluplné investície do infraštruktúry cestovného ruchu a do rozvoja regiónov a že sa to dá robiť formou kvalitných a efektívnych verejných inštitúcií. A ak to tak budete robiť, tak my vás v tom vždy budeme podporovať, len to, bohužiaľ, nie je prípad tohto fondu, ktorý je dizajnovaný na úplne iné ciele. Ďakujem.
19. schôdza NR SR - 6.deň - A. dopoludnia
Dátum: 2024-09-19
Poslanec: Jaurová, Zora (PS)
Druh vystúpenia: Vystúpenie s faktickou poznámkou

62. Ďakujem, pán predsedajúci. Vážený pán podpredseda Danko, ja som si to naozaj pozorne vypočula, čo ste hovorili, lebo ja si myslím, že konštruktívny prístup nám tu treba ako soľ. A ja sa 20 rokov venujem problematike verejnoprávnych fondov a toho, ako majú fungovať verejné politiky v týchto fondoch. A vy hovoríte, že to je najtransparentnejší spôsob. No, áno, on môže byť najtransparentnejší, len to záleží od dizajnu toho fondu, od toho, ako ten fond nadizajnujete, ako, ako bude usporiadaný. A ja o tom budem oveľa podrobnejšie hovoriť za chvíľu v rozprave. Ale ja som vás na to upozorňovala aj pri STVR, že ak sa niečo volá verejnoprávna inštitúcia, tak to musí mať parametre verejnoprávnej inštitúcie . Tento fond nemá tie parametre, bohužiaľ. Je to tak. A ja vám to potom ukážem, že ako. A ak hovoríte, že to má byť transparentný spôsob prideľovania financií, tak tie orgány a vnútorné kompetencie toho fondu musia byť nadizajnované tak, aby ten systém bol transparentný. A ja vám opäť ukážem na tomto návrhu, že ten systém má od transparentnosti, ako keby... to je míle vzdialené od transparentnosti, lebo v realite o všetkom rozhoduje minister. Čiže ako keby, a hovorím toto naozaj úprimne, že ja by som veľmi rada chcela pochváliť a podporiť nejaký návrh z dielne SNS, len proste to musí byť napísané tak, aby sa to dalo pochváliť. A ja vám ponúkam svoje kapacity, ja veľmi rada budem s vami spolupracovať na týchto veciach (povedané so smiechom), keď chcete tie fondy dizajnovať, len oni musia byť dizajnované tak, aby boli efektívne. Ďakujem.